**TABELUL DIVERGENŢELOR**

**pe marginea obiecţiilor şi propunerilor referitor la proiectul Legii pentru modificarea și completarea**

**articolului 31 din Legea nr.142-XVI din 26 iunie 2008 cu privire la ipotecă**

|  |  |  |
| --- | --- | --- |
| **Autoritatea care a înaintat propuneri sau obiecţii** | **Conţinutul obiecţiilor şi propunerilor** | **Rezultatele examinării obiecţiilor şi propunerilor** |
| 1 | 2 | 3 |
| **Ministerul Finanţelor**  (nr. 19-05/76 din 16.01.2017) | Alin.(23) al art.31 din proiect urmează a fi examinat suplimentar în sensul modificării modului de notificare a debitorului în cazul în care acesta ar refuza primirea trimiterii poștale. Or, luînd în considerație că în principiu refuzul de a primi trimiterea poștală este practic imposibil de probat și pentru a evita unele împrejurări, precum și eventualele abuzuri din partea angajatului poștal, care ar consemna refuzul pe aviz fără a întreprinde măsurile necesare privind înmînarea scrisorii, Ministerul Finanțelor consideră că în cazul restituirii scrisorii, creditorul ipotecar urmează să efectueze notificarea debitorului ipotecar prin publicarea acesteia în Monitorul Oficial. | **Se acceptă.** |
| **Ministerul Tehnologiei Informației și Comunicațiilor**  (nr. 01/39 din 12.01.2017) | Se consideră oportun prevederile alin.(2) să fie păstrate în redacția actuală cu excluderea propoziției a doua, luînd în considerație Hotărîrea Curții Constituționale nr.26 din 27.09.2016.  Prin urmare, notificarea respectivă poate fi remisă doar prin scrisoare recomandată cu confirmare de primire în conformitate cu prevederile pct.5.6 din art.137 al Regulamentului poștei de scrisori al uniunii poștale universale, adoptat la Berna în anul 2013 și regulilor privind prestarea serviciilor poștale, aprobate prin Hotărîrea Guvernului nr.798 din 18 iunie 2002.  Astfel, operatorul desemnat de distribuire trebuie să obțină semnătura persoanei care ia în primire trimiterea, indicînd acceptarea sa sau orice altă formă de certificare a primirii cu ocazia distribuirii sau predării unei trimiteri recomandate.  La redacția propusă pentru alin.(21) cuvintele „cu valoare declarată” urmează a fi substituite cu cuvintele „recomandate cu confirmare de primire”.  Se consideră oportun expunerea alin.(22) din proiect în următoarea redacție:  „(22) În cazul în care destinatarul refuză primirea trimiterii poștale înregistrate sosite pe adresa lui, lucrătorul poștal cere să se facă mențiunea „Refuz primirea”, confirmată prin semnătura pe aviz sau pe buletinul de expediție. Dacă destinatarul refuză să înscrie această mențiune, angajatul poștal înscrie mențiune, angajatul poștal înscrie mențiunea “Refuzată, destinatarul refuză să facă mențiunea”, după care semnează și scrie data”, în conformitate cu prevederile pct.95 din Regulile privind prestarea serviciilor poștale, aprobate prin Hotărîrea Guvernului nr.798 din 18 iulie 2002.  De asemenea, textul propus pentru alin.(23) necesită a fi expus în redacție nouă, deoarece poartă un caracter ambiguu și ar putea fi aplicat abuziv:  “(23) Destinatarul care refuză să primească scrisoarea recomandată cu confirmare de primire în care se conține notificarea creditorului ipotecar, se consideră notificat în cazul în care pe scrisoare și pe confirmarea de primire este aplicată mențiunea notificarea creditorului ipotecar”.  Nota informativă la proiect urmează a fi revizuită sub aspect redacțional și corelată conform obiecțiilor expuse în aviz. | **Se acceptă.**  **Se acceptă.**  **Se acceptă.**  **Se acceptă.**  **Se acceptă.** |
| **Ministerul Dezvoltării Regionale și Construcțiilor** (nr. 03/3-30 din 05.01.2017) | Lipsa obiecțiilor și propunerilor |  |
| **Banca Națională a Moldovei** (16-004/1/123 din 17.01.2017) | Lipsa obiecțiilor și propunerilor |  |
| **Asociația Băncilor din Moldova** (02-07/15 din 12.01.2016) | * Proiectul normei de la alin. (2) art. 31 limitează creditorii ipotecari la notificarea debitorilor doar prin expedierea trimiterii poștale. Asociația Băncilor din Moldova consideră că, în vederea modernizării și eficientizării procedurii de notificare a debitorilor, norma juridică de la alin. (2) art. 31 urmează să fie expusă într-o manieră mai laconică, și anume :   *”(2) Notificarea trebuie să fie expediată la domiciliul sau la sediul debitorului ipotecar şi, dacă este cazul, al debitorului sau la altă adresă arătată în acest scop în contractul de ipotecă, prin trimitere poștală recomandată, sau prin alte mijloace legale care să ateste expedierea și primirea notificării.”*  Prin această soluție, Legea cu privire la ipotecă va răspunde unor eventuale mijloace noi de expediere a notificărilor care ar putea fi prevăzute în alte legi speciale sau în contract (de exemplu prin intermediul poștei electronice, personal contra-semnătură, prin curier specializat, prin executor judecătoresc, etc.).   * Se propune analizarea oportunității reglementării la alin. (21) a posibilității ca notificarea să fie înmînată și unor membri adulți ai familiei debitorului, similar ca în cazul citațiilor în judecată. De asemenea, trebuie clarificat în ce măsură alin. (21) acoperă situațiile de notificare a debitorilor – persoane juridice, și anume semnarea confirmării de primire de către reprezentantul debitorului. * Se propune completarea cu alineatele 24-26 în următoarea redacţie:     *“24 Dacă debitorul ipotecar nu se află pe adresa comunicată sau locul de aflare a lui nu este cunoscut şi creditorul ipotecar a expediat notificarea conform alin. (2),* ***iar notificarea i-a fost restituită ca trimitere returată****, acesta va publica în Monitorul Oficial al Republicii Moldova informaţia privind termenul în care debitorul ipotecar poate primi de la creditorul ipotecar notificarea privind intenţia de a iniţia executarea dreptului de ipotecă, care nu va fi mai mic de 15 zile din momentul publicării.*  *25 În cazul neprezentării debitorului ipotecar în termenul indicat în informația publicată în Monitorul Oficial al Republicii Moldova, debitorul ipotecar se consideră notificat din data expirării termenului limită de primire a notificării, prevăzut la alin. 24.*  *26 Dacă debitorul ipotecar se prezintă în termenul indicat în informația publicată în Monitorul Oficial al Republicii Moldova, creditorul ipotecar îi va transmite sub semnătură notificarea prevăzută în alin. (3) al art. 31 și din acel moment debitorul se consideră notificat.”*   * De asemenea, se propune expunerea alin. (4) al art. 31 din Legea cu privire la ipotecă în redacţie nouă:   *„4. Registratorul trebuie să verifice dovada de recepţionare a notificării sau faptul publicării informaţiei prevăzute la alin. 24.”*   * La alin. 23, nu este determinat momentul/data de cînd se consideră notificat clientul:   - din data consemnării de către angajatul poştal pe aviz a menţiunii de refuz de recepţionare, sau  - din data primirii de către expeditor a scrisorii returnate cu menţiunea angajatului poştal care a consemnat refuzul.   * În textul proiectului modificărilor propuse a fost omisă și prevederea vis-à-vis de situația în care scrisoarea/notificarea este restituită creditorului ca nereclamată și cum se va proceda într-o atare situație. * În proiectul de lege la alin. 2 al art.31, cu referire la ***scrisoare***, se propune substituirea sintagmei „recomandată cu confirmare de primire” cu sintagma „cu valoare declarată”.   Potrivit HG nr. 798 din 18.06.2002 pentru aprobarea Regulilor privind prestarea serviciilor poștale, pct. 40 prevede: *”În scrisori interne cu valoare declarată se expediază obiecte şi acte (valori mobiliare, bancnote, diplome, buletine de identitate, paşapoarte, permise de conducere, bilete de loterie, certificate privind înregistrarea actelor de stare civilă, dosare de judecată, fotografii, mărci poştale, manuscrise), care prezintă pentru utilizatori o anumită valoare.”*  Totodată, pct. 2 al respectivelor Reguli, definește: *”trimitere poştală cu valoare declarată - trimitere înregistrată (scrisori, colete) recepţionată cu valoarea declarată de expeditor, cu eliberarea unei chitanţe, şi înmînată destinatarului contra semnătură;”*  Pe de altă parte, se definește : ”*trimitere poştală recomandată - trimitere înregistrată (scrisori, cărţi poştale, pachete mici, imprimate, saci speciali cu menţiunea "M" ș.a.), recepţionată fără evaluarea conţinutului cu eliberarea unei chitanţe şi înmînată destinatarului contra semnătură;”*  Respectiv, avînd în vedere practica expedierii Notificărilor în adresa debitorilor de către băncile comerciale, cît și esența trimiterilor poștale cu valoare declarată, considerăm că mai potrivită ar fi utilizarea sintagmei **”trimitere poștală recomandată”** în norma juridică de la art. 31 din Legea cu privire la ipotecă.  Mai mult decît atît, includerea formulei ”trimitere poștală cu valoare declarată” va genera confuzii suplimentare la interpretarea acestei norme juridice de către subiecți, astfel încît nu se va asigura scopul modificării legislative avut în vedere de către Curtea Constituțională.     * De asemenea, Asociația Băncilor din Moldova consideră că utilizarea în proiectul de Lege a unor sintagme precum ”destinatarul se consideră notificat”, în loc de ”debitorul ipotecar și/sau debitorul se consideră notificat”, ar putea la fel lăsa loc de interpretări extensive din partea subiecților legii. | **Nu se acceptă.** Dovada recepționării notificării de către debitorul ipotecar în cazul înștiințării acestuia prin intermediul “altor mijloace legale de informare” va fi dificil de demonstrat de către creditorul ipotecar în situația în care la moment nu există o procedură și posibilitate tehnică, care ar permite de a cunoaște cu siguranță că debitorul ipotecar a recepționat mesajul fie prin e-mail, fie prin fax, telefon etc.  **Nu ce acceptă.** Potrivit pct.17 din Regulile privind prestarea serviciilor poștale, aprobate prin Hotărîrea Guvernului nr.798 din 18 iunie 2002, scrisorile recomandate cu confirmare de primire se recepționează cu mențiunea “Predare în mînă proprie”. Asemenea trimiteri poştale se înmînează *personal* destinatarului contra semnătură pe formularul confirmării de primire.  **Se acceptă.**  **Se acceptă.**  **Se acceptă.**  **Se acceptă.**  **Se acceptă.**  **Se acceptă.** |
| **Confederația Națională a Patronatului din Republica Moldova** (nr.01/1-24 din 20.01.2017) | Se propune completarea art. 31 din Legea nr.142-XVI/26.06.2008 cu privire la ipotecă cu aliniatul (24) cu următorul conţinut:  **„(24) Debitorul se consideră notificat şi în situaţia în care scrisoarea cu valoare declarată este înapoiată creditorului cu menţiunile „destinatarul nu este la adresa indicată” sau „a expirat termenul de păstrare”, în condiţiile prevăzute de cadrul normativ privind comunicaţiile poştale.”**  Potrivit autorului, scopul proiectului este de a executa Hotărârea formulată de Curtea Constituţională nr. 26 din 27 septembrie 2016, Hotărâre prin care au fost declarate neconstituţionale sintagma „Notificarea este considerată recepţionată la expirarea a 7 zile lucrătoare din ziua expedierii” de la alin. (2) art.31 şi sintagma „sau faptul expirării termenului rezumat pentru recepţionarea notificării” de la alin. (4) art.31 din Legea nr.142-XVI/26.06.2008 cu privire la ipotecă.  Reieşind din scopul menţionat, constatăm faptul că autorii proiectului au executat doar parţial indicaţiile Curţii Constituţionale formulate în hotărârea şi adresa menţionate.  Totodată, proiectul de lege nu conţine reglementări pentru situaţia în care ***debitorul nu primeşte notificarea din orice alt motiv neimputabil creditorului,*** situaţie scoasă în evidenţă în mod direct de Curte. În cazul în care se admite o asemenea lacună, se crează o situaţie de disproporţionalitate în favoarea debitorului ipotecar şi în defavoarea creditorului prin faptul că, în lipsa refuzului formulat în modul prevăzut de lege, creditorul nu-şi va putea exercita oportunitatea legală de executare a dreptului de ipotecă. Acest fapt este menţionat expres de Curte şi va poate constitui temei pentru o nouă sesizare a Curţii prin ridicarea excepţiei de neconstituţionalitate, de acestă dată de către un creditor. | **Se acceptă parțial.** Situația returului scrisorilor recomandate cu confirmare de primire a fost reglementată la alineatul (24) din proiect.  **Se acceptă.** |